કાલે ગુજરાત યુનિવર્સિટીના ૧ર હજાર વિદ્યાર્થી અને શાળાના ૧.રપ લાખ વિદ્યાર્થી યોગ કરીને વર્લ્ડ રેકોર્ડમાં સ્થાન મેળવશે. છેલ્લા ૩ દિવસથી યોગ શિબિર દ્વારા નાગરિકોને સ્વાસ્થ્યના પાઠ આપી રહેલા યોગગુરુ બાબા રામદેવે યોગને ઓલમ્પિકમાં સ્થાન મળવું જોઇએ તેવી માગ કરી છે. એનડીએના રાષ્ટ્રપતિના ઉમેદવાર રામનાથ કોવિંદ અંગે બાબા રામદેવે વધુમાં કહ્યું કે કેટલાક લોકો નરેન્દ્ર મોદીના દરેક નિર્ણય સામે પ્રશ્નો ઊભા કરે છે. પરંતુ રામનાથની પસંદગી એ એનડીએનું દલિત કાર્ડ નહીં પરંતુ યોગ્ય ઉમેદવારની પસંદગી છે.